
ДО
ОБЩИНСКИ СЪВЕТ
ГР.ПОМОРИЕ


ДОКЛАДНА ЗАПИСКА

от Иван Атанасов Алексиев - кмет на Община Поморие


Относно: Предоставяне безвъзмездно за управление на движима вещ – частна общинска собственост (училищен автобус) на ОУ „Христо Ботев“ гр.Ахелой.

	УВАЖАЕМИ ГОСПОДИН ПРЕДСЕДАТЕЛ,
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,
	
	Съгласно разпоредбите на чл. 256, ал. 1, т. 10 от Закона за предучилищното и училищното образование, органите на местното самоуправление осигуряват и контролират безплатния транспорт на децата в задължителна предучилищна възраст и на учениците от населените места, в които няма детска градина или училище, до най-близката детска градина или училище, което провежда обучение в съответната група или в съответния клас, и обратно, за което по силата на чл. 283, ал. 2 от закона се осигурява средства от държавния бюджет.
	Закона за общинската собственост дава възможност движими вещи – общинска собственост да бъдат предоставени безвъзмездно за управление на юридически лица на общинска издръжка, със заповед на кмета на общината, въз основа на решение на Общински съвет гр. Поморие. 
	В администрацията на Община Поморие е входирано писмо вх.рег.№93-261-37/25.03.2024г. от директора на Дирекция „Хуманитарни дейности“, с искане да бъде предоставен за безвъзмездно управление за учебната 2023-2024г. училищен автобус  на ОУ „Христо Ботев“ гр.Ахелой
[bookmark: bookmark3]С оглед гореизложеното, Ви предлагам да приемете следното

РЕШЕНИЕ

I. На основание чл. 21, ал. 1, т. 8 и ал.2 от Закона за местното самоуправление и местната администрация, чл.256, ал. 1, т. 10, чл. 53, ал. 4  от Закона за предучилищното и училищното образование, чл. 12, ал. 1 от Закона за общинската собственост, чл.38 от Наредба №1 за реда за придобиване, управление и разпореждане с общинско имущество, приета от Общински съвет гр. Поморие, във връзка с чл. 5, ал. 1 от Постановление №128 от 29.06. 2017г. за определяне на критерии за включване в Списъка на средищните детски градини и училища Общински съвет гр. Поморие предоставя безвъзмездно за управление движима вещ, както следва: 
1. В полза на  Основно училище „Христо Ботев“ гр. Ахелой, община Поморие, с Директор - Юлияна Николова Атанасова, предоставя безвъзмездно за управление, моторно превозно средство марка „Акиа”, модел „Ултра Л9“, с 35+1 места, с регистрационен номер СВ 4620 ХС.
	II. Възлага на Кмета на Община Поморие да издаде заповед за безвъзмездно право на управление на описаното в т.I превозно средство на директора на съответната институция.
	III. Срокът за делегиране на безвъзмездното право на управление е до приключване на учебната 2023 – 2024 година.
	IV. МПС-то – частна общинска собственост, обект на настоящото решение да се използва съобразно разпоредбите на чл.53, ал.4 от Закона за предучилищното и училищното образование и чл.5, ал.1 от ПМС Постановление №128 от 29.06.2017г. за определяне на критерии за включване в Списъка на средищните детски градини и училища.
	V. Разходите за поддръжка и експлоатация на училищния автобус са за сметка на ползвателя.
		
Приложение: копие на писмо вх.рег.№93-261-37/25.03.2024г. от директора на Дирекция „ХД“.



С уважение,

ИВАН АЛЕКСИЕВ
Кмет на Община Поморие






Съгласувал:………………………
	/ Росица Стоева, Директор Дирекция „ПНИАО“ /

Съгласувал:………………………
	/ инж. Кунчо Гайдов, зем.кмет на Община Поморие /

Съгласувал:……………
              / инж. Илияна Калудова, Директор Дирекция „СУТОС” /
	
Изготвил:…………………………

